જો કે ગત રાત્રીથી પુણા પોલીસ મથકે શહેર પોલીસનો મોટો કાફલો ગોઠવી દેવામાં આવ્યો છે. ક્રાઈમ બ્રાંચ, PCB, SOG સહિત સમગ્ર શહેરના પોલીસ કર્મચારીઓની રજાઓ પણ રદ્દ કરવામાં આવી છે. બુધવારે રાત્રે જ પોલીસે ગુરુવારે પાટીદારો દ્વારા પોલીસ મથકનો ઘેરાવો થાય તો કઈ રીતે સમગ્ર સ્થિતિ નિયંત્રણમાં રાખવી તેની યોજના બનાવી દીધી છે. સાથે જ ટ્રાફિકની સમસ્યા ન ઉદ્દભવે તેની પણ વ્યવસ્થા હાથ ધરી છે.